GiliGold/VAD_KnessetCorpus huggingface dataset:
הראל חאקי: אם אנחנו לא נגיע בזמן שתקבע הכנסת להסכמה לגבי ההגדרה, נצטרך בורר.
הראל חאקי: אני לא חושב שבכל מקרה צריך לנסוע לאמריקה כדי למצוא בורר או לחפש אותו באיזשהו משרד אחר.
אמנון כהן: את נגיד בנק ישראל כבר הביאו.
יצחק בן-דוד: אנחנו מקבלים את ההצעה.
אמנון כהן: אם אתה מקבל את זה?
אמנון כהן: מי אני?
אמנון כהן: אתה הצעת, ואני רוצה לעזור לך.
הראל חאקי: יש שני משרדים מכובדים?
הראל חאקי: אז נפתור את הבעיה.
הראל חאקי: אני מציע שגם כמו שעושים בהרבה מאוד מקרים, גם כאן ייקבע דיון למעקב, ונראה איך התקדמנו בשנה הבאה.
אמנון כהן: עקיבא איסרליש, מה התקדם בעניין סיכום ועדת שרים?
אמנון כהן: תתייחס בבקשה גם לעניין שיתוף הפעולה.
עקיבא איסרליש: ראשית כל אני רוצה לברך אותך, אדוני היושב ראש.
עקיבא איסרליש: השתתפתי פה בהרבה מאוד דיונים שאתה ניהלת.
עקיבא איסרליש: הצלחת להשרות פה בוועדה אווירה טובה ונעימה.
עקיבא איסרליש: אני מאחל לך הצלחה בתפקידך החדש.
עקיבא איסרליש: ועדת השרים דנה בתע"ש, ובצנרת נמצא נושא שמירת איכות הסביבה בחברות תשתיות ואנרגיה, שזה נושא מאוד חשוב.
עקיבא איסרליש: כאשר עוזי לנדאו עמד לדון בנושא הזה, הוא חש את הבעיה של שיתוף פעולה בין המשרד לאיכות הסביבה לבין צה"ל.
עקיבא איסרליש: גם בישיבות הכנה משרד הביטחון וצה"ל לא רצו שהמשרד לאיכות הסביבה יהיה בכל הוועדות.
עקיבא איסרליש: עוזי לנדאו עמד כל כך שבכל סעיף בהחלטה יהיה כתוב המשרד לאיכות הסביבה.
עקיבא איסרליש: בהוראות פיקוד עליון ובכל מקום הוא כתב פגישות התייעצות עם המשרד לאיכות הסביבה.
עקיבא איסרליש: לצערי הרב, בנושאים האלה לא חלה התקדמות, גם מהדיווח שקיבלתי מאגף משרד הביטחון וגם מהמשרד לאיכות הסביבה.
עקיבא איסרליש: שמעת גם פה שזה מתקדם בעצלתיים.
עקיבא איסרליש: אנחנו מקווים שבדיון מעקב הבא נשמע יותר על שיתוף פעולה בנושאים של העברת מידע, מיפוי ואכיפה.
אמנון כהן: מתי יתקיים דיון מעקב?
עקיבא איסרליש: כשחיים רמון ייכנס לתפקיד, צריך לקיים דיון מעקב ולראות איפה הדברים עומדים.
יעקב אור: אני חושב שיש כאן שלוש רמות של עשייה: אחת – היא לא פתירה, לפחות בשלבים הנראים לעין, בסוגיית תקציב רחבה מאוד, אבל אנחנו מכוונים לשתי הסוגיות הבאות: השנייה - גם כשאין תקציבים רחבים מאוד כדי לפתור בעיות קרדילניות, אפשר לעשות הרבה מאוד לעשות וצריך לעשות בדרך של תיאום הפעילות בין הגופים.
יעקב אור: זה לא עניין של שיתוף פעולה.
יעקב אור: הגורם המקצועי הוא המשרד לאיכות הסביבה.
יעקב אור: יכולת הידיעה נמצאת אצלו, ולכן הידיעה, ההכרה וההעברה לרוחב, גם דברים שנמצאים בתוך צה"ל, החוצה היא מכנה משותף לכלל המדינה, כשיימנעו דברים לעתיד, לאו דווקא בתיקון תקציבי.
יעקב אור: שלישית – להגיע להחלטות ולדעת מה צריך להחליט בנושאים שקשורים לעבר, גם אם עדיין איננו יודעים להגיד מה הוא התקציב.
יעקב אור: הסוגיות המרכזיות שעלו כאן, למשל הסיכונים שמהווים סכנות מהותיות לאזרחים, בין אם מדובר בתחמושת בים, בין אם מדובר בחצור, בין אם מדובר בדלק, קשורות קודם כל לסיכום בין הגופים, בין משרד הביטחון למשרד לאיכות הסביבה, ואם צריך גופים נוספים, כמו נציבות המים.
יעקב אור: צריך לדעת מה צריך לעשות, גם אם זה ייקח יותר זמן.
יעקב אור: לא שמענו את התשובה כאן.
יעקב אור: חצי שנה לאחר הדוח, התשובה עדיין לא ניתנה, ועל כך הסכנה רובצת לפתחנו.
אילן שלגי: אני חושב שגם צריך לומר תודה למשרד מבקר המדינה לא רק על כך שהם באו לכאן והציגו את הדוח, אלא על זה שהם עבדו עליו וכתבו כזה דוח, שמתייחס לנושא המאוד חשוב הזה, אולי לראשונה, בטח בצורה מעמיקה כזאת.
אילן שלגי: אין ספק שצה"ל הוא הארגון הגדול ביורת במדינה והוא תבנית נוף מולדתנו, אבל בהקשרים מסוימים, אדוני האלוף, הוא כן פורע חוק.
אילן שלגי: מה לעשות, את זה אנחנו למדים מתוך דוח מבקר המדינה.
אילן שלגי: אתה יכול לקרוא לזה איך שאתה רוצה, זאת הפרת חוק.
אילן שלגי: זה שבשנת 1997 הוקמו 20 תחנות דלק על משטח כורכר, לכאורה לא רצחתם אף אחד, אבל זאת הפרת חוק, מה לעשות.
אילן שלגי: לא צריך עוד להדביק עליכם סטיקר של פורע חוק, אבל במקרה הזה מבקר המדינה אומר לכם "לא פעלתם על פי החוק".
אילן שלגי: אנחנו יושבים פה בוועדה לענייני ביקורת המדינה של הכנסת.
אילן שלגי: במסגרת הרשויות שמדינת ישראל ידעה להקים, כמו משרד מבקר המדינה, הכנסת וועדות הכנסת, זאת בהחלט הזירה להעלות את הדברים האלה, ולומר יפה מאוד שאתם היום עושים יותר ממה שעשיתם בעבר, שהחומרים המסוכנים כולם מגיעים לרמת חובב היום וגם מתחיל להיות תיאום בין המשרדים.
אילן שלגי: אבל המשרד לאיכות הסביבה קיים מ-1989, ומשרד הביטחון כבר היה אז, למיטב זכרוני, משרד די ותיק, אז למה רק כעת מתחילים לדבר?
אמנון כהן: לאט לאט...
אילן שלגי: עם כל הכבוד, זה לא בסדר, זה לא ראוי.
אילן שלגי: אני גם חבר בוועדת החוץ והביטחון.
אילן שלגי: אני מתכוון גם בוועדת החוץ והביטחון להעלות את הנושא הזה, בלי קשר כמובן ליושב ראש הוועדה לענייני ביקורת המדינה, אם יחליט לקיים כאן דיון מעקב בוועדה.
אמנון כהן: אדוני האלוף, לא קיבלתי ממך תשובה בקשר לתחנות הדלק של צה"ל.
אמנון כהן: האם אפשר להעביר את הרשימה למשרד לאיכות הסביבה?
הראל חאקי: בוודאי, אין שום בעיה.
אמנון כהן: לפחות את זה השגנו.
אמנון כהן: ראשית, אנחנו נפנה לנציבות המים, אולי דרך השר הממונה, השר לאיכות הסביבה או שר התשתיות.
קריאה: שר התשתיות.
אמנון כהן: אנחנו גם נפנה לנציבות המים, ואולי אפילו נפנה לשני השרים, במטרה שיגיע פתרון מקצועי בנושא חצור.
אמנון כהן: זה נושא שנמשך כבר 20 שנה, שצריך להגיע להחלטה.
אמנון כהן: בנושא התחמושת בחופי הים, נפנה לשר הביטחון בבקשה שיתחיל לטפל בנושא הזה.
אמנון כהן: איני יודע דרך איזו ועדה.
אמנון כהן: הבנתי שיש ועדת משנה מנכ"לים שסיכמו סיכום כלשהו בעניין.
אמנון כהן: נציג משרד הביטחון מדבר על קבלן משנה של חברת החשמל.
אמנון כהן: אותי זה לא מעניין.
אמנון כהן: מעניין אותי ששר הביטחון ייקח את העניין הזה לטיפולו כדי למנוע אסון.
אמנון כהן: לי נראה שרצו להטמין שם תחמושת, אולי מתקופת הבריטים.
אמנון כהן: אני לא יודע ממתי התחמושת, אבל מבחינתנו מדובר בסכנה.
אמנון כהן: צריך לטפל בזה, לא רק מבחינה אקולוגית, אלא גם מבחינה אתית.
יצחק בן-דוד: חשוב שיצוין בפרוטוקול שהים צריך להיות נקי לטובת עם ישראל.
אמנון כהן: נקבע דיון המשך, לאחר שאתם תסיימו את המעקבים שלכם.
אמנון כהן: ראיתי שהמעקב האחרון שלכם באחד ביוני.
אמנון כהן: אם כך, הוועדה תתכנס באחד ביולי.
אמנון כהן: עד האחד ביולי נרצה לדעת מה לגבי שיתוף הפעולה בין המשרד לאיכות הסביבה לבין מערכת הביטחון וצה"ל.
אמנון כהן: אם לא יתקיים שיתוף פעולה בין שני המשרדים, ייכנס לשם משרד שלישי ותיכנס לצוות המקצועי פרקליטות המדינה.
אמנון כהן: אם יש חילוקי דעות בנושא מסווג, מבצעי או ביטחוני, פרקליטות המדינה תכריע בעניין.
אמנון כהן: אני שמח שכבר מחר המשרד לאיכות הסביבה יוכל לקבל את הרשימה של תחנות הדלק של צה"ל.
אמנון כהן: אני רוצה לראות את תוכנית עבודתכם בנוגע לצה"ל ולמערכת הביטחון.
אמנון כהן: אבקש שתשלח את החומר לוועדה לענייני ביקורת המדינה, כי אנחנו רוצים לראות את תוכנית העבודה שלכם.
אמנון כהן: תודה רבה על שיתוף הפעולה ותודה רבה למשרד מבקר המדינה על העבודה החשובה שעשה, ואני בטוח שעוד יעשה בעתיד.
אמנון כהן: אתם מאירים את עיני עם ישראל.
אמנון כהן: אנחנו רואים בעבודה זו ביקורת בונה, כי בסך הכל כולנו חיים באותה מדינה.
אמנון כהן: חשוב לנו לשמור על המדינה ולתקן את הליקויים.
אמנון כהן: בסך הכל אנחנו מדינה צעירה שהגיעה להישגים מרשימים ומכובדים, אבל בדרך נעשו ליקויים שצריך לתקנם.
אמנון כהן: לכן יישר כוח לכולם.
ראובן ריבלין: אדוני יושב ראש הוועדה, אדוני יושב ראש ועדת הכנסת, אדוני היושב ראש היוצא, יושב ראש ועדת הכלכלה, כבוד השופט מבקר המדינה אליעזר גולדברג, חברי הכנסת, אורחים נכבדים.
ראובן ריבלין: אם יש ועדה סטטוטורית בכנסת במלוא מובן המילה, זו הוועדה לביקורת המדינה, משום שעל פי החוק, נקבעות בה אמות מידה כמו גם סדרי ניהול ונוהל שאינם תקנוניים אלא חוקיים.
ראובן ריבלין: כשנבחרתי לכנסת לראשונה, זו הוועדה המרכזית שאני עסקתי בה - מאז היו חברי כנסת שממקדים את עבודתם, בגלל המפלגות הגדולות בוועדה אחת עיקרית, ועוד ועדה נוספת.
ראובן ריבלין: היום הדברים הם אחרים, גם בגלל יכולתם היותר מורכבת של חברי הכנסת בדורות האלה, אז היו הרבה יותר צנועים.
ראובן ריבלין: התברר לי שהוועדה הזאת, אשר היא מוגבלת מבחינת היכולת למנות בה יושב ראש, ולא בכדי, רק איש אופוזיציה שלא היה חבר קואליציה בתקופה אליה מתייחס הדו"ח, יכול לשמש יושב ראש הוועדה.
ראובן ריבלין: זאת אומרת, כבר אנחנו מוגבלים.
אמנון כהן: כשהיה שר או סגן שר.
ראובן ריבלין: חבר קואליציה שהיה שר או סגן שר.
ראובן ריבלין: בדרך כלל, כשמפלגה עטרה לשעה נופלת מראשה, והיא מאבדת את הבחירות, וחבריה הבכירים עוברים מכסא השרים לכיסאות הכנסת שמן המניין, הרי שבדרך כלל, הטובים לכאורה בין חברי הכנסת מאותה סיעה, לא יכולים להתמנות כי הם עוזבים את כיסאם בממשלה, ולכן מתפנה המקום לאנשים שהיו לכאורה פחות בכירים, אבל אי אפשר לומר פחות טובים.
ראובן ריבלין: הוועדה הזאת היא גם ועדה מחוקקת, כי היו ויש חוקים שהוועדה הזאת שוקדת על הכנתם.
ראובן ריבלין: הוועדה הזאת היא הוועדה היחידה שממלאת על פי הוראות החוק, את תפקידה כוועדה מפקחת ועוקבת אחרי פעולות הממשלה, ויש לה גם סמכויות שקיימות במשטרים נשיאותיים, אולי הסמכויות הבלעדיות לוועדה הזאת, לעומת ועדות אחרות.
ראובן ריבלין: אם כי, היום כבר אנחנו הולכים ומתפתחים, ומנסים להגיע למצב שבו הסמכויות של הוועדות - -
רוני בר-און: תיקנו את זה כבר.
ראובן ריבלין: אבל עדיין אין לך את תיקון 16 שיש לך, והוועדה לביקורת המדינה מסמיכה אותך גם לנקוט בסנקציות.
רוני בר-און: את החלק הטוב הזה העתקנו אחרי שעשו לנו קרקס בכמה ועדות.
רוני בר-און: עכשיו אנחנו יכולים להביא פקיד בכיר, או מנכ"ל.
רוני בר-און: ואם הוא לא רוצה לבוא אז - - -
ראובן ריבלין: ולכן היום ברשות הרביעית שהפכה להיות לשם דבר, וגם למוסד שעל פיו מושכים דברים, כפי שהדבר היה אמור לגבי שלושת הרשויות האחרות.
ראובן ריבלין: ביקורת המדינה אשר קנתה לה מעמד בשני העשורים האחרונים בצורה ברורה, חדה וחלקה בבחינת הציבור לשפוט, והציבור שופט.
ראובן ריבלין: הציבור נותן הרבה הערכה ואימון בעבודתה של ביקורת המדינה, ומאידך זיל גמור.
ראובן ריבלין: בהחלט צריך ללמוד את העניין הזה.
ראובן ריבלין: אני שמח קודם כל על עבודתו של היושב ראש היוצא.
ראובן ריבלין: בתחילת הדרך אמרו, מדוע לא באו ונכנסו אולי אחרים, יותר ותיקים ממנו, לביקורת המדינה, והוא לקח את השרביט.
ראובן ריבלין: וביד רמה ובזרוע נטויה, וגם בשום שכל ודעת, ובצורה שהיתה לכבודה של הכנסת, פעל כאן בוועדה.
ראובן ריבלין: הרי הספר בא ומציין את כל אותם דברים וכל אותם דיונים, וכל אותן מערכות שהוא היה מופקד עליהם, ופיקד עליהן יחד עם הביקורת עצמה.
ראובן ריבלין: אני מאחל לו שלא ירד מכיסאו, בגלל שהפך להיות סב, אלא הלך מכאן מתוך כוונה של סיעתו אולי להיכנס בעתיד לקואליציה.
ראובן ריבלין: אצלנו רחוק מהמציאות הפוליטית שלנו, יכול להיות בין חצי שעה לארבעה ימים.
ראובן ריבלין: מעבר לזה, היום אין לנו את היכולת להסתכל ולצפות.
ראובן ריבלין: אנחנו מאוד מודים לך, ויודעים שגם אתה עובד כבר בוועדת הכלכלה שהיא נושא גדול לביקורת המדינה, אחרי שהיא פועלת, ואחרי שהממשלה פועלת.
ראובן ריבלין: אני בטוח שנזכה גם ליכולתך בוועדה זו שהיא ועדה מקצועית ביותר.
ראובן ריבלין: וליושב ראש שהגיע אליך אדוני מבקר המדינה, אשר מופקד על הדיונים בדו"ח ועל המעקב על דו"חות קודמים.
ראובן ריבלין: אני יכול רק לומר, הולך מחיל אל חיל.
ראובן ריבלין: עוד לפני שאנחנו התכוונו לבקר ולעקוב אחרי המדינה, הוא עשה זאת בצורה שלא היתה מצליחה בשום דו"ח, ושום איזושהי הארה בנושא מסויים, או בנקודה מסויימת.
ראובן ריבלין: הוא עקב אחרי פעילות הממשלה בצורה מעוררת כבוד בוועדת הפנים, וגם בנושא של המשטרה, וגם בנושא של משרד הפנים, וגם בנושא שהוא נשא אותו כדגל אישי, והפך אותו לדגל של הכנסת כולה, בנושא של איכות הסביבה.
ראובן ריבלין: אנחנו רק יכולים לקוות שאתה תמשיך ותנהל את ענייניך.
ראובן ריבלין: דע לך שפה בכנסת, אתה נמצא בוועדה מטעם כל עם ישראל, כל מדינת ישראל וכל אזרחי ישראל, על כל המגוונים של הדעות השונות, ואינך מייצג איזשהו מגזר מסויים מחד, שפעמים בוועדה שהיא גם עוסקת באנשים פוליטיים, כמו ראשי ערים, יש נטיות כאלה ואחרות.
ראובן ריבלין: כאן אסור שתהיה שום נטייה.
ראובן ריבלין: כאן אתה צריך להיות האיש אשר מייצג את הכנסת כולה מול הממשלה, כי תפקידה של הכנסת מול הממשלה בא לידי ביטוי יותר מכל כאן.
ראובן ריבלין: שכן, חברינו שהם בממשלה, שאנחנו יכולים להיות או בעבר או בעתיד חברים בה, עומדים למעשה תחת שבט הביקורת על פי דו"ח מבקר המדינה, ואנחנו צריכים להיות בעלי עוצמות מספיקות כדי לבוא ולתת ולומר, אנחנו עוזרים לביקורת המדינה לעמוד על משמר אזרחי ישראל.
ראובן ריבלין: אני מברך אותך ומאחל לך הצלחה, ובטוח שהצלחתך כאן לא תהיה פחותה מהצלחתך שם.
ראובן ריבלין: אני בטוח שפה מה שרואים כאן, ראית גם שם.
ראובן ריבלין: זאת אומרת, לא יוכל מישהו לבוא ולומר שמה שראית בוועדת הפנים, לא ראית כאן.
ראובן ריבלין: אתה תראה את אותו דבר, כפי שכל בן-אדם צריך לראות את אותו דבר, אלא אם כן נגזר עליו לראות דברים אחרים, כאשר הוא נמצא במקומות אחרים.
ראובן ריבלין: אני מאחל לך הצלחה רבה, ואני יודע שגם בוועדה זאת אנחנו נמצאים כל הזמן ליד יד מכוונת, שהיא ידו של עם ישראל, אשר נתן לנו את הזכות לבחור אותו על פי החוק, וזה ביקורת המדינה ומבקר המדינה.
ראובן ריבלין: אני מאחל לכם הצלחה רבה, לכל חברי הוועדה, אני יודע שכאן ההשתתפות היא באמת השתתפות הרבה יותר פעילה מאשר פעמים בוועדות אחרות.
יורי שטרן: בבקשה, אמנון, היושב ראש היוצא.
אמנון כהן: תודה רבה אדוני היושב ראש הנכנס.
אמנון כהן: אדוני יושב ראש הכנסת, אדוני מבקר המדינה, יושב ראש ועדת הכנסת.
אמנון כהן: חבריי, עמיתיי שהיו יחד איתי, אנשי צוות, אנשי מקצוע משפטי של הוועדה.
אמנון כהן: אני מאוד נהניתי לעבוד בוועדה הזאת.
אמנון כהן: בהתחלה התלבטתי האם להיכנס, כי אני לא אוהב ביקורת מטבעי, וגם אמרתי זאת בדבריי.
אמנון כהן: אבל נהניתי מאוד, ועשיתי את העבודה כוועדת ביקורת בונה על מנת לתקן את הליקויים.
אמנון כהן: מבחינה אישית, למדתי הרבה מאוד תחומים חדשים שהיו מבחינתי חדש ממש.
אמנון כהן: יורי, אני יודע כמה שעבדת בוועדת הפנים ואיכות הסביבה, פה זה משהו אחר לגמרי.
אמנון כהן: הייתי גם חבר בוועדה אצלך בקדנציה הקודמת, זה עולם אחר לגמרי.
אמנון כהן: אני רוצה לחזק את ידיו של מבקר המדינה, שעושה עבודה מצוינת, מקצועית, מעמיקה.
אמנון כהן: כאשר אני שומע את המשרדים, הם אומרים טוב שעשיתם את הביקורת, לפעמים השר בעצמו רוצה לטפל, אבל יש כל כך הרבה נושאים שהוא צריך לטפל.
אמנון כהן: הביקורת מאירה את עיניו, עם הריצה הזאת כשהוא רץ, לפעמים הוא עושה כמה טעויות בדרך, אולי צריך לתקן כמה דברים.
אמנון כהן: פה העבודה מעמיקה, ולא ראיתי אף פעם שבאו וסתרו משהו מתוך הביקורת שעשה מבקר המדינה עם כל הצוות שלו.
אמנון כהן: חשוב מאוד שהעבודה היא מקצועית ועניינית והדברים נעשים ומתקנים אותם.
אמנון כהן: אני חושב ששיתוף הפעולה של מבקר המדינה עם הדו"ח, והוועדה הזאת שמבקרת ובודקת ובוחנת את הדברים, ועוקבת לאחר תיקון הליקויים - המנגנון הזה משובח מאוד והדברים נעשים ומתוקנים.
אמנון כהן: כמובן לא במאה אחוז, אבל בגדול, הדברים נעשים.
ראובן ריבלין: אם היו עושים במאה אחוז, לא היו מחליפים את הממשלות, הן כל הזמן היו נשארות.
אמנון כהן: יחד עם זאת, אני רואה כל פעם דו"ח של אלף עמודים.
אמנון כהן: יש דו"חות מיוחדים, ודו"חות על איגודים, ברוך השם.
אמנון כהן: לא אלמן ישראל מבחינת ביקורת, אבל לא עלינו את המלאכה לגמור, אנחנו צריכים לעשות את העבודה על הצד הטוב ביותר.
אמנון כהן: ראיתם את החוברת שהחלטנו ברגע האחרון להוציא אותה.
אמנון כהן: חשוב מאוד לקרוא על העבודה שנעשתה על ידי הוועדה בראשותי, יחד עם חבריי חברי הכנסת, בשיתוף פעולה פורה.
אמנון כהן: אני מאוד שמח אדוני יושב ראש הכנסת, שקיבלנו את הדו"ח האחרון, ודיברנו על כך שיש חקיקה הצעת חוק מבקר המדינה, שאמנם יתן פרסום חלקי לוועדת השניים שהקמנו אותה, יושב ראש הוועדה לביקורת המדינה, ויושב ראש ועדת החוץ והביטחון של הכנסת, היו דו"חות שהמבקר עבד עליהם קשות על מנת להוציא לפועל את הליקויים ולתקן אותם, ולא היתה ביקורת פרלמנטרית, או פיקוח פרלמנטרי.
אמנון כהן: זה אחד ההישגים החשובים, כאשר הצעת החוק התגלגלה בין הכנסת ה-15 לבין הכנסת ה-16, מציעים כאלה או מציעים אחרים.
אמנון כהן: הבטחתי עוד במושב הזה, לא ידעתי שאני מתחלף, שאני אעביר את החקיקה הזאת.
אמנון כהן: ברוך השם העברנו אותה בקריאה ראשונה, שנייה ושלישית.
אמנון כהן: זה כבר נכנס לספר החוקים של מדינת ישראל.
אמנון כהן: מצד אחד זה מחזק את עבודתו של מבקר המדינה, ומצד שני, גם נותן לנו לפקח על הגוף המבצע הכי רגיש במדינת ישראל, עם כל המגבלות הנדרשות.
אמנון כהן: כמובן אני אעמוד לעזר לחבר הכנסת יורי שטרן, אם יצטרך עצה בכל תחום שיצטרך, חשוב לנו שתצליח.
אמנון כהן: כפי שציין יושב ראש הכנסת, התפקיד שלך הוא ממלכתי, התפקיד שלך מאוד חשוב, וחולש על כל משרדי ממשלה, רשויות מקומיות, גופים ממשלתיים שניזונים מתקציבים כך או אחרת.
אמנון כהן: אכן פה עבודה רבה, וכמעט אין גוף במדינת ישראל שאתה לא יכול לפקח עליו, אחרי שמבקר המדינה עשה את עבודתו.
אמנון כהן: המשך הצלחה.
אמנון כהן: תודה רבה לחבריי חברי הכנסת שהיו איתי פה, למנהלת הוועדה, ליועץ המשפטי של הוועדה, למזכירות הוועדה הנאמנות והמסורות.
אמנון כהן: בלעדיכן כמובן לא יכולנו להצליח.
אמנון כהן: לאגף ביקורת במשרד ראש הממשלה, שאנחנו עובדים איתם בשיתוף פעולה, באמת יישר כוח על שיתוף הפעולה, מתאמים את העמדות, ומטפלים ביחד בנושאים שהיו עולים על הפרק.
מבקר המדינה אליעזר גולדברג: דומני שהיושב ראש היוצא, יוצא מוועדת כלכלה ונכנס לוועדת כלכלה.
מבקר המדינה אליעזר גולדברג: מפני שגם הוועדה הזאת, אפשר לומר שהיא ועדת כלכלה שדנה בקלקולים.
מבקר המדינה אליעזר גולדברג: אכן, לא אחת, ישבנו כאן ודנו בקלקולים שעלו מדו"ח מבקר המדינה.
מבקר המדינה אליעזר גולדברג: כמובן שקשה להקיף את כל הדו"ח, אבל אני חושב שבסופו של דבר, הנושאים העיקריים אכן באו לדיון, וחשוב מאוד שהדיון יהיה גם סמוך לאחר פרסום הדו"ח, ולא לאחר זמן רב.
מבקר המדינה אליעזר גולדברג: מכיוון שבינתיים, כפי שנאמר כאן, נערמים דו"חות נוספים.
מבקר המדינה אליעזר גולדברג: אני מאחל לך אדוני היושב ראש היוצא, הצלחה רבה בתפקידך החדש.
מבקר המדינה אליעזר גולדברג: אני מאחל ליושב ראש הנכנס, הצלחה בתפקידו החדש.
מבקר המדינה אליעזר גולדברג: אני מאחל לו שהוועדה הזאת תדון במספר קלקולים מועט, שמצא מבקר המדינה.
מבקר המדינה אליעזר גולדברג: אני לא יכול לומר שמבקר המדינה לא ימצא אף פעם קלקולים, אבל האיחולים הם שהקלקולים האלה יהיו מעטים ככל האפשר.
יורי שטרן: זה כנראה לא בתקופתי, לפי כל הערכות כאן.
יורי שטרן: אני רוצה להודות ליושב ראש הכנסת, למבקר המדינה, ליושב ראש ועדת הכנסת, וכמובן ליושב ראש היוצא והנכנס לתפקיד של ועדת הכלכלה.
יורי שטרן: אפרופו, אני באמת מאחל למפלגתך לא להיכנס לקואליציה.
יורי שטרן: כי בין היתר, התפקיד של יושב ראש ועדת הכלכלה הוא בדרך כלל של האופוזיציה, אבל לא מחוייב.
אמנון כהן: לא נראה לי שאנחנו הולכים לאבד אותה.
יורי שטרן: לפעמים מסתכלים על הנושא של ביקורת המדינה כשמחת עניים לאופוזיציה, כי לא נשאר להם מה לעשות.
ראובן ריבלין: בש"ס אין התנתקות חד-צדדית.
יורי שטרן: אני מאמץ מאוד ומסכים עם מה שאמר יושב ראש הכנסת.
יורי שטרן: זה בסך הכל טיב התיפקוד הפרלמנטרי, הפיקוח על הממשלה.
יורי שטרן: ואכן הוועדה הזאת אמורה לבטא את ליבה של פעילות הכנסת.
יורי שטרן: אני מקווה שכך גם נמשיך לעשות פה בוועדה.
יורי שטרן: לחיים, לחיים טובים.
יורי שטרן: אני רוצה לומר לאנשי המערכת, אני לא יודע כמה תשמעו ממני, וכמובן תמיד שומעים ממנהלת הוועדה.
יורי שטרן: יש לי עוזרת טליה ורות, היא לא תתן מנוחה לאף אחד שאמור לעשות את העבודה בשבילנו.
: יורי בהצלחה.
יורי שטרן: אנחנו עוברים להתייעצות על תאריך הדיון אצלנו בוועדה בדו"ח הבא שיעבור לידי ב-15 בפברואר.
יורי שטרן: הבנתי שאתם ממליצים על ה-3 במאי.
מבקר המדינה אליעזר גולדברג: אני מגיש בשבוע הבא ביום שלישי ה-15 בפברואר את הדו"ח השנתי או חצי-שנתי, לראש הממשלה, וליושב ראש הוועדה הזאת.
מבקר המדינה אליעזר גולדברג: לפי החוק, הנחת הדו"ח על שולחן הכנסת תהיה 10 שבועות לאחר מסירתו לראש הממשלה, וליושב ראש הוועדה, עם אפשרות להאריך את התקופה הזאת בעוד שבועיים, או לקצר את התקופה בשבועיים.
מבקר המדינה אליעזר גולדברג: המועד המדוייק של 10 השבועות, נופל בחול המועד פסח.
מבקר המדינה אליעזר גולדברג: ומכאן ההצעה שלי להאריך במספר ימים, ולפרסם את הדו"ח ב-3 במאי, זה יוצא בכ"ד בניסן.
אמנון כהן: כמה ימים אחרי 10 שבועות זה יוצא?
מבקר המדינה אליעזר גולדברג: שבוע.
אילן ליבוביץ: אם נוסיף את השבוע הנוסף, אנחנו כבר יוצאים מתחום הפגרה?
יורי שטרן: אנחנו עדיין בפגרה, אבל אנחנו בערב יום הזיכרון.
יורי שטרן: רציתי גם לשאול את דעתכם.
יורי שטרן: זאת שאלה של בור שנכנס זה עתה.
יורי שטרן: ישבתי עם חנה.
יורי שטרן: אולי כדאי לנו ובמהרה לשנות את החוק, ולאפשר לכנסת לדון בדו"ח מבקר המדינה, שזה חומר מאוד חשוב.
יורי שטרן: אנחנו מעוניינים שההד – אני מניח שגם אתם מעוניינים - - -
אמנון כהן: שיונח על שולחן הכנסת לא בפגרה אתה מתכוון.
יורי שטרן: אם התאריך הקבוע הוא 15 בפברואר להעברת הדו"ח לממשלה ולוועדת הביקורת של הכנסת, אז מן הסתם יוצא שלפי הלוח העברי, זה כמעט אוטומטית נופל בפגרה.
יורי שטרן: הפגרה אף פעם לא נגמרת באפריל.
מבקר המדינה אליעזר גולדברג: לא תמיד.
אילן ליבוביץ: כמעט תמיד.
יורי שטרן: הפגרה לא נגמרת באפריל מעולם.
יורי שטרן: זה לא חייב ליפול על פסח כמו שזה נופל השנה, אבל זה תמיד פגרה, כמעט תמיד.
יורי שטרן: האם כדאי לנו ביוזמתנו ככנסת, כי זה אינטרס חיוני שלנו, לנסות לשנות את החוק.
יורי שטרן: לתת למשל 12 שבועות כמו שזה היה פעם, עם אותה אופציה של להקדים ולהאריך בשבועיים, ואז כמעט בוודאות יש לנו אפשרות לדון ביציאה מהפגרה.
אילן ליבוביץ: אתה יכול לשנות את זה כך, שאם זה נופל בתקופת הפגרה, שיהיה מייד אחרי הפגרה.
אילן ליבוביץ: בשבוע הראשון שאחרי הפגרה.
מבקר המדינה אליעזר גולדברג: יש מספר שיקולים לכאן ולכאן.
מבקר המדינה אליעזר גולדברג: אחד השיקולים הוא שרצוי מאוד שהפרסום יהיה סמוך ככל האפשר להגשת הדו"חות, ולא להרחיק את הפרסום מההגשה.
מבקר המדינה אליעזר גולדברג: ולכן גם נקבעו 10 השבועות האלה, מפני שזה זמן סביר לאחר ההגשה.
מבקר המדינה אליעזר גולדברג: עקרונית אין לי התנגדות לכך, אבל אני חושב אדוני היושב ראש, נדמה לי שזה לא יהיה ראוי להגיש עכשיו את ההצעה לתיקון כדי להחליט לקבל דו"ח ספציפי.
אמנון כהן: את זה צריך להעביר עכשיו.
אמנון כהן: אפשר לדון על זה עכשיו, ובעתיד לדו"ח הבא כבר.
משה גפני: אדוני היושב ראש, אני רוצה לתקן את החוק, לא לשנות אותו.
משה גפני: מפני שאם נהפוך את זה ליותר מ-10 שבועות, זה יכול להיות בעיה.
משה גפני: אז יש את אותה סמכות או להקדים או לאחר.
משה גפני: זאת אומרת, אם זה נופל בפגרה, לא משנים את החוק כמות שהוא, אבל אם זה נופל בפגרה, יש אותה סמכות כמו הסמכות להאריך בשבועיים, תהיה סמכות להקדים או לאחר לפני או אחרי הפגרה.
משה גפני: סמכות, זה לא חייב.
משה גפני: לפעמים יכול להיות שנסכים שזה יהיה בפגרה.
משה גפני: לא לשנות סדרי בראשית בעניין הזה.
יורי שטרן: אדוני המבקר, אני רוצה להגיד לך, שבדרך כלל אנחנו מנסים בכנסת תמיד לא ליצור חקיקה שהיא נכנסת לתוקפה מייד, אלא במקרים קריטיים.
יורי שטרן: פה אנחנו מדברים בשנה, גם ה-3 למחרת, 4 לחודש, ערב יום השואה, העיתונות מלאה סיפורי שואה וכו', ויש טקסים, אחר כך נכנסים להילוך גבוה של יום הזיכרון ויום העצמאות.
יורי שטרן: הרי מה האינטרס המשותף שלנו, שלציבור תהיה אפשרות מבחינת החשיפה התקשורתית, גם תהיה לציבור אפשרות מבחינת הרצף של הדיונים בכנסת.
יורי שטרן: שאחרי פרסום הדו"ח מייד יש דיונים.
יורי שטרן: וגם יש לו ראש וזמן לדיונים האלה.
יורי שטרן: אנחנו נכנסים לתקופה שבאופן אוטומטי חוסמת מאיתנו את כל האפשרויות.
אמנון כהן: יש גם תכניות, חופשה לילדים.
יורי שטרן: אני הייתי הולך לפי הצעתכם.
יורי שטרן: מקנה למבקר המדינה את הזכות הזאת, במקרה והתקופה הזאת - - -
אמנון כהן: לתקן לחקיקה.
יורי שטרן: אני מדבר על שינוי החוק.
משה גפני: לא תספיק.
אמנון כהן: תצטרך להחליט כבר מעכשיו.
אילן ליבוביץ: ראינו שאפשר להעביר גם חוקים ביום.
יורי שטרן: תוך שבוע שבועיים יכולים לשנות את זה.
יורי שטרן: פה אני רוצה לשאול אתכם.
יורי שטרן: הדיון האמיתי בכנסת על הדו"ח יתחיל רק שבועיים - - -
מבקר המדינה אליעזר גולדברג: אפשר מה-5-8 בחודש.
משה גפני: יום השואה הוא כ"ז בניסן.
אמנון כהן: זה הוקדם, זה יהיה בכ"ה בערב אדוני.
מבקר המדינה אליעזר גולדברג: זה הוקדם.
אמנון כהן: זה גם לא יבוא לידי ביטוי בעיתונות גם.
מבקר המדינה אליעזר גולדברג: לכן אני מציע שבמקום ב-3 בחודש, נדחה ב-8 בחודש, כ"ט בניסן.
אילן ליבוביץ: איך זה נופל מבחינת יום הזיכרון?
משה גפני: יום הזיכרון זה ב-ד'.
אמנון כהן: הוקדם, א' בערב.
מבקר המדינה אליעזר גולדברג: אני רק אומר שאני מציע שהפעם זה יהיה ב-8 בחודש, כ"ט בניסן.
מבקר המדינה אליעזר גולדברג: אחר כך תקיים הוועדה דיון על ההצעות השונות, נבחן אותן על כל צדדי האפשרויות, ולא יהיה תיקון לדו"ח הזה.
מבקר המדינה אליעזר גולדברג: זה ברור שיהיה תיקון לדו"ח הזה.
מבקר המדינה אליעזר גולדברג: לדעתי ולטעמי זה לא רצוי.
מבקר המדינה אליעזר גולדברג: זה נמשך כבר כל כך הרבה זמן.
יורי שטרן: אנחנו נכבד את דעתך, ונקבע דיון ל-8, שזה נותן לנו המשך בעוד שבוע, כשהכנסת חוזרת.
יורי שטרן: ניזום שינוי לחקיקה.
משה גפני: צריכים לקבל את מה שמבקר המדינה אומר לגבי התאריך הנוכחי, אבל שזה לא ידחה את הצעת החוק.
משה גפני: אני מציע שהיוזמה של הצעת החוק תהיה על ידי הוועדה עם כל חברי הוועדה.
יורי שטרן: כך שלא נתעכב בזה בשנים הבאות.
יורי שטרן: אנחנו פותחים את הישיבה המוקדשת למצבן של המועצות הדתיות.
יורי שטרן: הוועדה לביקורת המדינה דנה בנושא בשנה שעברה.
יורי שטרן: ועדת הפנים של הכנסת, בה הייתי יושב-ראש עד לפני שבוע, דנה גם היא בנושא מספר פעמים בשנתיים האחרונים.
יורי שטרן: אזכיר לנוכחים, שרובם בקיאים מאוד בעניין, את הסוגיות המרכזיות שבהן אנו דנים: ממשלת ישראל החליטה לפרק את משרד הדתות בטענה שבמשרד הדתות שורר תוהו ובוהו מתמשך ולא ניתן לנהל את שרותי הדת כמו שצריך.
יורי שטרן: היו גם טענות אידיאולוגיות, שאין מקום במדינה דמוקרטית למשרד הדתות.
יורי שטרן: נטען גם, שפירוק משרד הדתות הכרחי כי הוא יחסוך כסף.
יורי שטרן: אבל לא היה מדובר על פירוק שרותי דת בישראל שאמורים היו להינתן ללא פגע, ואפילו יהיו חסכונים ויעילים יותר.
יורי שטרן: עברן שנתיים, ואנחנו עדים למשבר מתמשך שמתבטא בכמה דברים: הזרוע המבצעת של המערכת, המועצות הדתיות, שממונות על מתן שרותי דת לאזרחי המדינה היהודים וללא יהודים, העבירו את השרותים שלהם למשרד הפנים והם ניתנים בצורה סדירה.
יורי שטרן: ליהודים יצא מזל רע - - -
עבד-אלמאלכ דהאמשה: אל תהיה בטוח, אדוני.
יורי שטרן: אני יודע כי לא היו תלונות לוועדת הפנים.
יורי שטרן: לכן הגעתי למסקנה שכנראה שזה מתפקד בסדר או לפחות לא הגיע לכדי משבר שכזה.
יורי שטרן: היו כל מיני רעיונות יצירתיים איך בדיוק לארגן את המועצות הדתיות מחדש: להפוך אותם למחלקות של הרשויות המקומיות, או לעשות אשכולות של המועצות הדתיות.
יורי שטרן: בינתיים המועצות הדתיות התפרקו, ולפי החומר המעודכן שהיה בידי הוועדה לביקורת המדינה, מתוך 132 מועצות דתיות שהיו קיימות לפני הרפורמה הגדולה, רק למחציתן, או קצת יותר, יש היום הרכב חדש או ממונה שמכיר את שרותי הדת.
יורי שטרן: דבר שני, זה אי תשלום משכורות לעובדים, שבעיני זאת עבירת חוק בוטה ואי קיום חובות הממסד כלפי האזרח בצורה ברברית.
יורי שטרן: זהו אחד הפשעים הכי חמורים שמעסיק יכול לעשות לעובד, בעיקר כשהמעסיק הוא המדינה.
יורי שטרן: אמנם גם קודמך בתפקיד, מר יצחקי, אמר שהמדינה לא אחראית כי זה העניין של הרשות המקומית, אבל בסופו של דבר התקבלה התשובה שהמדינה אכן אחראית על תשלום משכורות לעובדי המערכת הזאת, כמו שהיא אחראית לתשלום משכורות לעובדי הרשויות המקומיות.
יורי שטרן: לא יכול להיות מצב שכשמדובר במעסיק פרטי שמלין שכר, זוהי עבירה פלילית והוא יכול להיכנס על כך לכלא.